Sam Smith

Samuel Frederick „Sam“ Smith (g. 1992 m. gegužės 19 d.) – britų dainininkas ir dainų autorius. Atlikėjas išgarsėjo 2012 m., kai kartu su grupe „Disclosure“ įrašė dainą „Latch“, kuri pasiekė vienuoliktąją vietą JK singlų tope. 2014 m. gegužę Sam išleido debiutinį solinį albumą „In the Lonely Hour“, kuris pasiekė pirmąją vietą Jungtinės Karalystės albumų tope. Albumo singlas „Stay with Me“ pasiekė pirmąją vietą daugybėje pasaulio šalių topų, įskaitant ir pačią Jungtinę Karalystę, taip pat antrąją vietą JAV „Billboard Hot 100“ tope.

2014 m. gruodį Smith buvo nominuotas šešiems „Grammy“ apdovanojimams – geriausio naujoko; geriausio metų įrašo, geriausios metų dainos, geriausio solo pop įrašo (daina „Stay With Me“); geriausio metų albumo ir geriausio pop albumo (albumas „In the Lonely Hour“).

 Biografija 
 Pradžia 
Smith gimė Londone, Anglijoje Frederick Smith ir Kate Cassidy šeimoje.http://www.allmusic.com/artist/sam-smith-mn0002509942/biography Atlikėjas dalyvavo „Youth Music Theatre UK“ programoje ir vaidino jų 2007 m. „Oh! Carol“ pastatyme.http://www.youthmusictheatreuk.org/alumni  Prieš tai Smith buvo džiazo grupių narys.http://www.thelineofbestfit.com/features/interviews/sam-smith-every-day-i-think-about-how-insane-this-is-145738 Kelerius metus atlikėją dainuoti ir rašyti dainas mokė džiazo atlikėjas Joanna Eden. Mokykloje vaidino muzikiniame teatre ir dainavo chore.

 Proveržis (2012-2013) 
2012 m. spalio 8 d. buvo išleista daina „Latch“, kurią Smith įrašė kartu su duetu „Disclosure“. Ši daina pasiekė vienuoliktąją vietą JK singlų tope. 2013 m. vasarį atlikėjas išleido „Lay Me Down“ - savo pirmąjį singlą iš debiutinio albumo. Taip pat Smith kartu su Naughty Boy įrašė dainą „La La La“. Ši daina buvo išleista 2013 m. gegužės 19 d. ir pasiekė pirmąją vietą JK singlų tope. Tais pačiais metais atlikėjas išleido savo pirmąjį extended play (EP) „Nirvana“, kuriame buvo 5 takeliai. 2013 m. lapkričio 25 d. buvo išleistas singlas „Together“, kurį Smith įrašė kartu su „Disclosure“, Nile Rodgers ir Jimmy Napes.

 „In the Lonely Hour“ sėkmė (2014) 
2014 m. vasario 16 d. buvo išleistas antrasis albumo singlas „Money on My Mind“. Albumas „In the Lonely Hour“ buvo išleistas 2014 m. gegužės 26 d.http://www.factmag.com/2013/12/16/sam-smith-announces-debut-album-in-the-lonely-hour-shares-tour-dates/ Atlikėjas apibūdino albumo temą kaip „meilė be atlygio“, nes, jo teigimu, atlikėjas nejautė grįžtamojo ryšio su savo buvusiais partneriais.http://soundofboston.com/angel-cambridge-sam-smith/ Albumas pasiekė 1-ąją poziciją JK albumų tope ir 2-ąją poziciją JAV albumų tope. Įrašas tapo antruoju geriausiai parduodamu albumu 2014 metais JAV (pirmąją vietą užėmė Taylor Swift albumas „1989“).http://www.billboard.com/articles/columns/chart-beat/6304536/official-taylor-swifts-1989-debuts-with-1287-million-sold-in Jungtinėje Karalystėje albumas taip pat užėmė antrąją vietą pardavimų tope (pirmąją vietą užėmė Ed Sheeran albumas „x“).http://www.bbc.co.uk/news/entertainment-arts-30641372

2013 m. gruodžio 27 d. buvo išleista gyva „I've Told You Now“ versija, kuri buvo prieinama nemokamai, kaip „Amazon“ reklamos dalis. 2014 m sausio 13 d. daina „Make It To Me“ buvo prieinama nemokamai, kaip „iTunes“ reklamos dalis. Smith 2014 m. pavasarį JAV pradėjo savo pirmąjį koncertinį turą.

Smith 2014 m. sausio 20 d. pirmąkart pasirodė JAV televizijoje, jis laidoje „Late Night with Jimmy Fallon“ kartu su „Disclosure“ atliko dainą „Latch“. Taip pat atlikėjas pasirodė ir laidoje „Saturday Night Live“.http://www.mtv.com/news/articles/1724912/meet-sam-smith-british-bartender-set-take-saturday-night-live-stage.jhtml  Singlas „Stay with Me“ pasiekė pirmąją poziciją JK, o JAV pasiekė antrąją.http://www.officialcharts.com/charts/singles-chart/20140525/7501/ Ketvirtasis albumo singlas „I'm Not the Only One“ pasiekė trečiąją poziciją JK ir penktąją JAV.http://www.billboard.com/artist/5811918/Sam+Smith/chart?f=379  Smith pasirodė „MTV Video Music Awards“ su daina „Stay With Me“.http://www.mtv.com/news/1902436/sam-smith-vma-perfomer/?utm=share_twitter  

2015 m. atlikėjas Tom Petty pastebėjo panašumų tarp „Stay with Me“ ir jo 1989-ųjų hito „I Won't Back Down“. Atlikėjai sutarė, kad 12.5% honorarų gautų iš dainos atiteks Petty ir dainų rašytojui Jeff Lynne. 

2015 m. vasarį Sam Smith laimėjo 4 Grammy apdovanojimus (geriausias naujokas, metų įrašas, pop albumas ir geriausia metų daina).http://www.bbc.co.uk/news/entertainment-arts-31164562 Tais pačiais metais atlikėjas pasirodė „Brit Awards“ ir juose laimėjo du apdovanojimus (britų proveržio ir tarptautinės sėkmės).http://www.bbc.com/news/entertainment-arts-30839967

2015 m. kovą „Lay Me Down“ buvo išleistas iš naujo kaip šeštasis albumo singlas, jis pasiekė 8-ąją JAV topo poziciją.http://www.billboard.com/articles/columns/chart-beat/6502503/mark-ronson-bruno-mars-hot-100-sam-smith-fetty-wap Vėliau Smith įrašė naują dainos versiją, kartu su John Legend, ši versija buvo skirta „Comic Relief“ labdarai. Ši dainos versija pasiekė pirmąją vietą JK tope.http://www.bbc.co.uk/newsround/31902835 2015 m. Billboard muzikos apdovanojimuose atlikėjas gavo 3 apdovanojimus (geriausias vyras atlikėjas, geriausias naujokas, geriausias radijo dainų atlikėjas).http://www.billboard.com/articles/news/bbma/6568580/billboard-music-awards-2015-winners-list 2015 m. liepos 27 d. buvo išleistas singlas „Omen“, kurį Smith įrašė kartu su „Disclosure“. 

2015 m. rugsėjo 8 d. Smith patvirtino, kad kartu su Jimmy Napes parašė teminę filmo „Spektras“ dainą „Writing's on the Wall“.http://www.bbc.co.uk/news/entertainment-arts-34176304 Daina buvo išleista 2015 m. rugsėjo 8 d. ir tapo pirmąją Džeimso Bondo daina, kuri pasiekė pirmąją JK topo vietą. Spalio 19 d. Smith gavo dviejų Gineso rekordų sertifikatus (vienas už pirmąją vietą tope su Džeimso Bondo daina, kitas už daugiausia savaičių JK top 10 išbuvusį albumą).http://www.bbc.com/news/entertainment-arts-34571560 2016 m. sausį atlikėjas laimėjo auksinį gaublį už dainą „Writing's on the Wall“.http://www.bbc.co.uk/news/entertainment-arts-35267777 Taip pat Smith už kūrinį laimėjo oskarą ir buvo nominuotas „Brit Awards“.http://www.officialcharts.com/chart-news/sam-smith-wins-oscar-for-his-james-bond-spectre-theme-song-writings-on-the-wall__13954/

 Įtaka 
Smith įvardina Adele ir Amy Winehouse kaip pagrindinius atlikėjus, kurie jam darė įtaką.http://www.capitalfm.com/artists/sam-smith/news/adele-inspiration/ Interviu su „Rolling Stone“ atlikėjas pavadino Whitney Houston ir Mariah Carey geriausiais ritmenbliuzao balsais.http://www.rollingstone.com/music/news/sam-smith-breaks-down-10-great-r-b-voices-20140513 Kaip kitus įtakingus atlikėjus Smith įvardino Christina Aguilera, Beyoncé ir Lady Gaga.

 Asmeninis gyvenimas 
2014 m. gegužę Smith viešai paskelbė, kad jis yra homoseksualus. Atlikėjas taip pat pripažino draugavęs su modeliu ir aktoriumi Jonathan Zeizel.http://www.bbc.co.uk/newsbeat/article/30931139/sam-smith-confirms-break-up-on-stage-in-toronto Taip pat atlikėjas pasisako už lygias moterų teises.http://www.macleans.ca/culture/arts/the-interview-sam-smith-on-why-hes-a-feminist/ Interviu su „4Music“ atlikėjas taip pat pripažino turintis obsesinį-kompulsinį sutrikimą.

 Diskografija 
 In the Lonely Hour (2014)
 The Thrill of It All (2017)
 Love Goes (2020)
 Gloria (2023)

 Turai 
 „In the Lonely Hour Tour“ (2015)
 „The Thrill of It All Tour“ (2018)
 „Gloria the Tour“ (2023)

 Nuorodos 



 Išnašos 

Kategorija:Anglijos dainininkai
Kategorija:Anglijos dainų autoriai